Шадринский өйәҙе территорияһы Тобол йылғаһы бассейнына ҡарай, уның ҡушылдығы Исәт өйәҙ биләмәһе буйлап 139 км (130 саҡрым) арауығында аға, уға Теча, Барнёвка, Мейәс (түбәнге ағымы өйәҙгә ҡарай) йылғалары ҡоя һ.б. Күлдәр — 309, шуларҙың 47-һе балыҡҡа бай; әһәмиәтле күлдәр: Маян — 151 км2 (133 кв. саҡрым), Уйылға — 94 км2 (83 кв. саҡрым), Аҙыкүл — 75 км2 (66 кв. саҡрым), Тышка — 33 км2 (29 кв. саҡрым) һәм Коклан — 32 км2 (28 кв. саҡрым); өйәҙҙең сиректән артыҡ тораҡтары күл буйҙарына урынлашҡан.